་པདྨ་ལྡན་ཞུགས་ནས། ། སླར་ཡང་དམྱལ་བར་
ཆུ་བོ་རབ་མེད་པ། ། ཚ་སྒོས་བཟོད་བརླག་ཆུ་ཚན་འཇུག་འཚལ་ལོ། ། ལྷ་
ཡུལ་འདོད་བདེ་ཤིན་ཏུ་ཆེན་པོ་དང་། ། ཚངས་ཉིད་ཆགས་བྲལ་བདེ་བ་ཐོབ་
ནས་སླར། ། ། མནར་མེད་མེ་ཡི་བུད་ཤིང་གྱུར་པ་ཡིས། ། སྡུག་བསྔལ་རྒྱུན་མི་
འཆད་པ་བསྟེན་འཚལ་ལོ།། ། ཉི་མ་ཟླ་བ་ཉིད་ཐོབ་རང་ལུས་ཀྱི། ། འོད་ཀྱིས་
འཇིག་རྟེན་ མཐའ་དག་ སྣང་ བྱས་ ཏེ། སླར་ ཡང་ མུན་ ནག་ སྨག་ ཏུ་ ཕྱིན་ གྱུ ར་
ནས། ། རང་གི་ལག་པ་བརྐྱང་བའང་མི་མཐོང་འགྱུར། ། དེ་ལྟར་ནོངས་པར་
འགྱུར་འཚལ་བསོད་ནམས་ནི། ། རྣམ་གསུམ་མར་མེའི་སྣང་བ་རབ་བཞེས་
ཤིག ། གཅིག་པུ་ཟླ་བ་ཉི་མས་མི་རྫི་བའི། ། མུན་ནག་མཐའ་ཡས་ནང་དུ་
འཇུག་འཚལ་ལོ། ། སེམས་ཅན་ཉེས་པར་སྤྱད་པ་སྤྱོད་རྣམས་ལ། ། ཡང་སོས་
ཐིག་ནག་རབ་ཏུ་ཚ་བ་དང་། ། བསྡུས་འཇོམས་ངུ་འབོད་མནར་མེད་ལ་སོགས་
པའི། ། དམྱལ་བ་རྣམས་སུ་རྟག་ཏུ་སྡུག་བསྔལ་འགྱུར། ། ཁ་ཅིག་ཏིལ་བཞིན་
འཚིར་ཏེ་དེ་བཞིན་གཞན། ། ཕྱེ་མ་ཞིབ་མོ་བཞིན་དུ་ཕྱེ་མར་རློག ། ཁ་ཅིག་
སོག་ལེས་ འགྲ་ སྟེ་ དེ་ བཞིན་གཞན། ། སྟ་ རེ་མི་བཟད་ སོ་ རྣོན་ རྣམས་ ཀྱིས་
གཤེགས། ། དེ་བཞིན་གཞན་དག་ཁྲོ་ཆུ་ཞུ་བ་ཡི། ། ཞུ་བ་འབར་བ་འཁྲིམས་
པ་ལྡུད་པར་བགྱིད། ། ཁ་ཅིག་ལྕགས་ཀྱི་གསལ་ཤིང་རབ་འབར་བ། ། ཚེར་མ་
ཅན་ལ་ ཀུན་ ཏུ་ བརྒྱུད་ པར་བགྱིད། ། ཁ་ཅིག་ལྕགས་ ཀྱི་ མཆེ་ བ་ ལྡན་ པའི་
ཁྱི། ། གཏུམ་པོས་དབད་ཅིང་ལག་པ་གནམ་དུ་སྒྲེང་། ། དབང་མེད་གཞན་
དག་ ལྕགས་ མཆུ་ རྣོན་ པོ་ དང་། ། སེན་ མོ་ མི་ བཟང་ ལྡན་ པའི་ ཁྭ་ རྣམས་
འཐོག _ ། ཁ་ ཅིག་སྲིན་ བུ་ སྡུར་ བ་ སྣ་ ཚོགས་ དང༌། ། ཤ་སྦྲང་ སྦྲང་བུ་མཆུ་
རིངས་ཁྲི་ཕྲག་དག ། རེག་ན་མི་བཟང་རྨ་སྲོལ་ཆེར་འབྱིན་པས། ། ཟ་བར་
བགྱིད་ཅིང་ འདྲེ་ འ དོག་ སྨྲེ་སྔགས་འདོན། ། ཁ་ཅིག་ མདག་ མ་ འབར་ བའི་
164

ཚིགས་སུ་ནི། ། རྒྱུན་མི་འཆད་པར་རབ་བསྲེགས་ཁ་ཡང་བསྒྲད། ། ཁ་ཅིག་
ལྕགས་ལས་བྱས་པའི་ཟངས་ཆེན་དུ། ། སྤྱིའུ་ཚུགས་འབྲས་ཀྱི་ཅུང་པེན་བཞིན་
དུ་འཚེད། ། སྡིག་ཅན་དབུགས་འབྱུང་འགག་པ་ཙམ་ཞིག་གི ། དུས་ཀྱིས་
བར་དུ་ཆོད་རྣམས་དམྱལ་བ་ཡི། ། སྡུག་བསྔལ་གཞལ་ཡས་ཐོས་ན་རྣམས་སྟོང་
དུ། ། མི་འཇིགས་གང་ལགས་རྡོ་རྗེའི་རང་བཞིན་ནོ། ། དམྱལ་བ་བྲིས་པ་
མཐོང་དང་ཐོས་པ་དང་། ། དྲན་དང་བཀླགས་དང་གཟུགས་སུ་བགྱིས་རྣམས་
ཀྱང་ ། འཇིགས་པ་སྐྱེད་པར་འགྱུར་ན་མི་བཟད་པའི། ། རྣམ་སྨིན་ཉམས་སུ་
མྱོང་ན་སྨོས་ཅི་འཚལ། ། བདེ་བ་ཀུན་གྱི་ནང་ན་སྲེད་ཟད་པ། ། བདེ་བའི་
བདག་པོ་བགྱིད་པ་ཇི་ལྟ་བར། ། དེ་བཞིན་སྡུག་བསྔལ་ཀུན་གྱི་ནང་ན་ནི། །
མནར་མེད་ དམྱལ་ བའི་ སྡུག་བསྔལ་ རབ་མི་བཟད། ། འདི་ན་ཉིན་ གཅིག་
མདུང་ཐུང་ སུམ་ བརྒྱ་ ཡིས། ། རབ་ཏུ་དྲག་བཏབ་ སྡུག་ བསྔལ་ གང་ ལགས་
པ། ། དེས་ནི་དམྱལ་བའི་སྡུག་བསྔལ་ཆུང་ངུ་ལ། ། འོལ་ཡང་མི་འགྲོ་ཚར་
ཡང་མི་ཕོད་དོ། ། ། དེ་ལྟར་ སྡུག་ བསྔལ་ ཤིན་ ཏུ་ མི་བཟད་ལོ། ། བྱེ་བ་ཕྲག་
བརྒྱར་ཉམས་སུ་མྱོང་
མྱོང་ཡང་ནི། ། ཇི་སྲིད་མི་དགེ་དེ་ཟད་མ་གྱུར་པ། ། དེ་སྲིད་
སྲོག་དང་འབྲལ་བར་མི་འགྱུར་རོ། ། མི་དགེའི་འབྲས་འདི་རྣམས་ཀྱི་ས་བོན་
ནི། ། ལུས་ངག་ཡིད་ཀྱི་ཉེས་སྤྱད་ཁྱོད་ཀྱིས་ནི། ། ཅི་ནས་དེ་རྡུལ་ཙམ་ཡང་མ་
མཆིས་པ། ། དེ་ལྟར་ཉིད་ཀྱི་རྩལ་གྱིས་འབད་པར་མཛོད། ། དུད་འགྲོའི་སྐྱེ་
གནས་ན་ཡང་གསོད་པ་དང་། ། བཅིང་དང་རྡེག་སོགས་སྡུག་བསྔལ་སྣ་ཚོགས་
པ། ། ཞི་འགྱུར་དགེ་བ་སྤངས་པ་རྣམས་ལ་ནི། ། ཅིག་ལ་ཅིག་ཟ་ཤིན་ ཏུ་མི་
བཟད་པ། ཁ་ ཅིག་མུ་ཏིག་བལ་དང་རུས་པ་དང་། ། ཤ་དང་ལྤགས་པའི་
ཆེད་དུ་གསོད་པར་འགྱུར། ། དབང་མེད་གཞན་དག་རྡོག་པ་ལག་པ་དང་། །
ལྕགས་དང་ལྕགས་ཀྱུ་གདབ་པས་བཏབ་སྟེ་བཀོལ། ། ཡི་དྭགས་ནང་ནའང་
འདོད་པས་ཕོངས་པ་ཡིས། ། བསྐྱེད་པའི་སྡུག་བསྔལ་རྒྱུན་ཆགས་མི་འཆོས་
165

པ། ། བཀྲེས་སྐོམ་གྲང་དྲོ་ངལ་དང་འཇིགས་པ་ཡིས། ། བསྐྱེད་པ་ཤིན་ཏུ་མི་
བཟད་བསྟེན་འཚལ་ལོ། ། ཁ་ཅིག་ཁ་ནི་ཁབ་ཀྱི་མིག་ཙམ་ལ། ། ། ལྟོ་བ་རི་ཡི་
གཏོས་ཙམ་བཀྲེས་པས་ཉེན། ། མི་གཙང་གྱི་ནོར་བོར་བ་ཅུང་ཟད་ཀྱང་། །
འཚལ་བའི་ མཐུ་ དང་ ལྡན་པ་མ་ལགས་སོ། ། ཁ་ཅིག་ལྤགས་ རུས་ལུས་ ཤིང་
གཅེར་བུ་སྟེ། ། ཏཱ་ལའི་ཡང་ཏོག་བསྐམས་པ་ལྟ་བུ་ལགས། ཁ་ཅིག་མཚན་
ཞིང་ཁ་ནས་འབར་བ་སྟེ། ། ཟས་སུ་འབར་བའི་ཁར་འབབ་བྱེ་མ་འཚལ། །
སྨད་རིགས་འགས་ནི་རྣག་དང་ཕྱི་ས་དང༌། ། ཁྲག་སོགས་མི་གཙང་བ་ཡང་མི་
རྙེད་དོ། ། ། ཕན་ཚུན་གདོང་དུ་འཚོག་ཅིང་མགྲིན་པ་ནས། ། ལྦ་བ་བྱུང་བ་
སྨིན་པའི་རྣག་འཚལ་ལོ། ། ཡི་དྭགས་རྣམས་ལ་སོས་ཀའི་དུས་སུ་ནི། ། ཟླ་བ་
ཚ་ལ་དགུན་ནི་ ཉི་ མའང་ གྲང༌། ། ལྗོན་ཤིང་འབྲས་བུ་མེད་འགྱུར་འདི་དག་
གིས། ། བལྟས་པ་ཙམ་གྱིས་ཀླུང་ཡང་སྐམ་པར་འགྱུར། ། བར་ཆད་མེད་པར་
སྡུག་བསྔལ་རྟེན་གྱུར་པ། ཉེ་བར་སྤྱད་པའི་ལས་ཀྱི་ཞགས་པ་ཡི། ། སྲ་བས་
བཅིངས་པའི་ལུས་ ཅན་ ཁ་ ཅིག་ལོ། ། ལྔ་སྟོང་དག་དང་ཁྲིར་ཡང་འཆིར་མི་
འགྱུར། ། དེ་ལྟར་ཡི་དྭགས་རྣམས་ཀྱི་སྣ་ཚོགས་པའི། ། སྡུག་བསྔལ་རོ་གཅིག་
ཐོབ་པ་གང་ལགས་པ། ། དེ་ཡི་རྒྱུ་ནི་སྐྱེ་བོ་འཇུངས་དགའ་བ། ། སེར་སྣ་
འཕགས་མིན་ལགས་པར་སངས་རྒྱས་གསུངས། ། མཐོ་རིས་ན་ཡང་བདེ་ཆེན་
དེ་དག་གི ། འཆི་འཕོའི་སྡུག་བསྔལ་ཉིད་ནི་དེ་བས་ཆེ། ། དེ་ལྟར་བསམས་
ནས་ཡ་རབས་རྣམས་ཀྱིས་ནི། ། ཟད་འགྱུར་མཐོ་རིས་སླད་དུ་སྲེད་མི་བགྱི། །
ལུས་ཀྱི་ཁ་དོག་མི་སྡུག་གྱུར་པ་དང༌། ། སྟན་ལ་མི་དགའ་མེ་ཏོག་ཕྲེང་བསྙིངས་
དང་། ། གོས་ལ་དྲི་མ་ཆགས་དང་ལུས་ལ་ནི། ། སྔོན་ཆད་མེད་པའི་རྡུལ་
འབྱུང་ཞེས་བགྱི་བ། ། མཐོ་རིས་འཆི་འཕོ་སྦྲོན་བགྱིད་འཆི་ལྟས་ལྔ། ། ལྷ་ཡུལ་
གནས་པའི་ལྷ་རྣམས་ལ་འབྱུང་སྟེ། ། ས་སྟེང་མི་རྣམས་འཆི་བར་འགྱུར་བ་
དག ། སྦྲོན་པར་བྱེད་པའི་འཆི་ལྟས་རྣམས་དང་འདྲ། ། ལྷ་ཡི་འཇིག་རྟེན་
166

དག་ནས་འཕོས་པ་ལ། གལ་ཏེ་དགེ་བའི་ལྷག་མ་འགའ་མེད་ན། ། དེ་ནས་
དབང་མེད་དུད་འགྲོ་ཡི་དྭགས་དང༌། ། དམྱལ་བར་གནས་པ་གང་ཡང་རུང་
བར་འགྱུར། ། ལྷ་མིན་དག་ནའང་རང་བཞིན་གྱིས་ལྷ་ཡི། ། དཔལ་ལ་སྡང་
ཕྱིར་ཡིད་ཀྱི་སྡུག་བསྔལ་ཆེ། ། དེ་དག་བློ་དང་ལྡན་ནའང་འགྲོ་བ་ཡི། ། སྒྲིབ་
པས་བདེན་པ་ མཐོང་བ་ མ་ མཆིས་སོ། འཁོར་བ་དེ་འདྲ་ལགས་པས་ལྷ་མི་
དང་། ། དམྱལ་བ་དུད་འགྲོ་ཡི་དྭགས་རྣམས་དག་ཏུ། ། སྐྱེ་བ་བཟང་པོ་མ་
ལགས་སྐྱེ་ བ་ ནི། ། ། གནོད་ པ་ དུ་ མའི་ སྣོད་ གྱུར་ ལགས་ མཁྱེན་ མཛོད། །
མགོའམ་གོས་ལ་གློ་བུར་མེ་ཤོར་ན། ། དེ་དག་བཟློག་ཕྱིར་བགྱི་བ་བཏང་ནས་
ཀྱང་། ། ཡང་སྲིད་མེད་པར་བགྱི་སླད་འབད་འཚལ་ཏེ། ། དེ་བས་ཆེས་མཆོག་
དགོས་པ་གཞན་མ་མཆིས། ། ཚུལ་ཁྲིམས་དག་དང་ཤེས་རབ་བསམ་གཏན་
གྱིས། ། མྱ་ངན་འདས་ཞི་དུལ་བ་དྲི་མེད་པའི། ། གོ་འཕངས་མི་རྒ་མི་འཆི་
བས་མི་འཚལ། ། ས་ཆུ་མེ་རླུང་ཉི་ཟླ་བྲལ་ཐོབ་མཛོད། ། དྲན་དང་ཆོས་རབ་
འབྱེད་དང་བརྩོན་འགྲུས་དང་། ། དགའ་དང་ཤིན་ཏུ་སྦྱངས་དང་ཏིང་འཛིན་
དང་། ། བཏང་སྙོམས་འདི་བདུན་བྱང་ཆུབ་ཡན་ལག་སྟེ། ། མྱ་ངན་འདས་
།
ཐོབ་བགྱིད་པའི་དགེ་ཚོགས་ལགས། ། ཤེས་རབ་མེད་ལ་བསམ་གཏན་ཡོད་
མིན་ཏེ། ། བསམ་གཏན་མེད་པར་ཡང་ནི་ཤེས་རབ་མེད། ། གང་ལ་དེ་གཉིས་
ཡོད་པས་སྲིད་པ་ཡི། ། རྒྱ་མཚོ་གནག་རྗེས་ལྟ་བུར་འཚལ་བར་བགྱི། ། ལུང་
མ་བསྟན་པ་བཅུ་བཞི་ཏིང་འཛིན་ན། ། ཉི་མའི་གཉེན་གྱིས་རབ་གསུངས་གང་
དག་ལགས། ། དེ་དག་རྣམས་ལ་བསམ་པར་མི་བགྱི་སྟེ། ། དེ་ཡིས་བློ་འདི་ཞི་
བར་བགྱིད་མ་ལགས། ། མ་རིག་པ་ལས་ལངས་ཏེ་དེ་ལས་ནི། ། རྣམ་ཤེས་དེ་
ལས་མིང་ དང་ གཟུགས་ རབ་ འབྱུང་། ། དེ་ ལས་ སྐྱེ་ མཆེད་ དྲུག་ སྟེ་ དེ་ ལས་
ནི། ། རེག་པ་ཀུན་ཏུ་འབྱུང་བར་ཐུབ་པས་གསུངས། ། རེག་པ་ལས་ནི་ཚོར་
བ་ཀུན་འབྱུང་སྟེ། ། ཚོར་བའི་གཞི་ལས་སྲེད་པ་འབྱུང་བར་འགྱུར། ། ། སྲེད་
167

ལས་ལེན་པ་སྐྱེ་བར་འགྱུར་བ་སྟེ། ། དེ་ལས་སྲིད་པ་སྲིད་ལས་སྐྱེ་བ་ལགས། །
སྐྱེ་བ་ཡོད་ན་མྱ་ངན་ན་རྒ་དང༌། ། འདོད་པས་ཕོངས་དང་འཆི་དང་འཇིགས་
སོགས་ཀྱིས། ། སྡུག་བསྔལ་ཕུང་པོ་ཤིན་ཏུ་ཆེ་འབྱུང་སྟེ། ། སྐྱེ་བ་འགགས་པས་
འདི་ཀུན་ འགག་ པར་ འགྱུར། ། རྟེན་ཅིང་འབྲེལ་བར་ འབྱུང་ འདི་ རྒྱལ་ བ་
ཡི། ། གསུང་གི་མཛོད་ཀྱི་གཅེས་པ་ཟབ་མོ་སྟེ། ། གང་གི་འདི་ནི་ཡང་དག་
མཐོང་བ་དེས། ། སངས་རྒྱས་དེ་ཉིད་རིག་པས་རྣམ་མཆོག་མཐོང་། ། ཡང་
དག་ལྟ་དང་འཚོ་དང་ རྩོལ་བ་དང་། ། དྲན་དང་ཏིང་འཛིན་ངག་དང་ལས་
མཐའ་དང་། ། ཡང་དག་རྟོག་ཉིད་ལམ་གྱི་ཡན་ལག་བརྒྱད། ། ། འདི་ནི་ཞི་
བར་བགྱི་སླད་བསྒོམ་པར་བགྱི། ། སྐྱེ་འདི་སྡུག་བསྔལ་སྲེད་པ་ཞེས་བགྱི་བ། །
འདི་ནི་ དེ་ ཡི་ ཀུན་ འབྱུང་ རྒྱ་ཆེན་ཏེ། ། འདི་འགོག་པ་ནི་ ཐར་ པ་ ལགས་ ཏེ་
དེ། ། འཐོབ་ བགྱིད་ འཕགས་ ལམ་ ཡན་ ལག་ དེ་ བརྒྱད་ ལགས། ། དེ་ལྟར་
ལགས་པས་ འཕགས་ པའི་བདེན་པ་བཞི། ། མཐོང་ བར་ བགྱི་ སླད་ རྟག་ ཏུ་
བརྩོན་པར་བགྱི། ། པང་ན་དཔལ་གནས་ཁྱིམ་པ་རྣམས་ཀྱིས་ཀྱང་། ། ཤེས་
པས་ཉོན་མོངས་ཆུ་བོ་ལས་རྒལ་གྱིས། ། གང་དག་ཆོས་མངོན་བགྱིས་པ་དེ་དག་
ཀྱང་། ། གནམ་ལས་བབས་པ་མ་ལགས་ལོ་ཏོག་བཞིན། ། ས་རུམ་ནས་མཐོན་
མ་ལགས་ དེ་དག་སྔོན། ། ཉོན་མོངས་ རག་ལས་ སོ་ སོའི་ སྐྱེ་ བོར་ བས། །
བསྙེངས་དང་བྲལ་བ་མང་དུ་གསོལ་ཅི་འཚལ། ། ཕན་པའི་གདམས་ངག་དོན་
པོ་འདི་ལགས་ཏེ། ། ཁྱོད་ ཀྱི་ ཐུགས་ ཐུལ་ མཛོད་ ཅིག་ བཅོམ་ལྡན་གྱིས། །
སེམས་ནི་ཆོས་ཀྱི་རྩ་བ་ལགས་པར་གསུངས། ། ཁྱོད་ལ་དེ་སྐད་གདམས་པ་གང་
ལགས་ཏེ། ། བས་པར་དགེ་སློང་གིས་ཀྱང་བགྱི་བར་དཀའ། ། འདི་ལས་གང་
ཞིག་སྤྱོད་པའི་ངོ་བོ་དེའི། ། ཡོན་ཏན་བསྟེན་པས་སྐུ་ཚེ་དོན་ཡོད་མཛད། །
ཀུན་གྱི་དགེ་བ་ཀུན་ལ་ཡི་རང་ཞིང་། ། ཉིད་ཀྱི་ལེགས་པར་སྤྱད་པ་རྣམ་གསུམ་
ཡང་། ། སངས་རྒྱས་ཉིད་ཐོབ་བགྱི་སླད་ཡོངས་བསྔོས་ནས། ། ། དེ་ནས་དགེ་
168

བའི་ཕུང་པོ་འདི་ཡིས་ཁྱོད། ། སྐྱེ་བ་དཔག་ཏུ་མེད་པར་ལྷ་མི་ཡི། ། འཇིག་
རྟེན་ ཀུན་ གྱི་ དཔལ་ འབྱོར་ དབང་ མཛད་ ནས། ། འཕགས་ པ་ སྤྱན་ རས་
གཟིགས་དབང་སྤྱོད་པ་ཡིས། ། སྐྱེ་བོ་ཉམས་ཐག་མང་པོ་རྗེས་བཟུང་སྟེ། །
འཁྲུངས་ནས་ན་རྒ་འདོད་ཆགས་ཞེ་སྡང་རྣམས། ། བསལ་ཏེ་སངས་རྒྱས་ཞིང་
དུ་བཅོམ་ལྡན་འདས། ། འོད་དཔག་མེད་དང་འདྲ་བར་འཇིག་རྟེན་གྱི།
མགོན་པོ་སྐུ་ཚེ་དཔག་ཏུ་མེད་པར་མཛོད། ། ཤེས་རབ་ཚུལ་ཁྲིམས་གཏོང་བྱུང་
གྲགས་ཆེན་ དྲི་ མ་མེད། ། ལྷ་ཡུལ་ ནམ་ མཁའ་དང་ ནི་ ས་ སྟེང་ རྒྱས་ མཛད་
ནསས། ། ས་ལ་མི་དང་མཐོ་རིས་ལྷ་ནི་ན་ཆུང་མཆོག ། བདེ་དགས་དགའ་བ་
ངེས་པར་རབ་ཏུ་ཞི་མཛད་དེ། ། ཉོན་མོངས་ཉམ་ཐག་སེམས་ཅན་ཚོགས་ཀྱི་
འཇིགས་སྐྱེ་དང་། ། འཆི་བོ་ཞི་མཛད་རྒྱལ་བའི་དབང་པོ་ཉིད་བརྙེས་ནས། །
འཇིག་རྟེན་ལས་འདས་མིང་ཙམ་ཞི་ལ་མི་གཡོ་བ། ། མི་བསྙེངས་ནོངས་མི་
མངའ་བའི་གོ་འཕང་བརྙེས་པར་མཛོད། ། དགེ་བཤེས་ཀླུ་ཡིས་གདམས་པའི་
ཆར་རྒྱུན་གྱིས། ། ། མི་རྗེ་རྒྱལ་པོ་ཐུགས་ཀྱི་མཚོ་རྒྱས་ནས། ། རྒྱལ་སྲིད་འཁོར་
གྱི་ཉ་སྦལ་མང་པོ་དག ། སྐྱབས་མཛད་རེ་བ་ཡིད་བཞིན་སྐོངས་པར་སྨོན། །
བཤེས་པའི་སྤྲིང་ཡིག་སློབ་དཔོན་ཆེན་པོ་འཕགས་པ་ཀླུ་སྒྲུབ་ཀྱིས་མཛའ་བོ་བདེ་
སྤྱོད་བཟང་པོ་ལ་བསྐུར་བ་རྫོགས་སོ། །
རྒྱ་གར་ གྱི་ མཁན་ པོ་ སརྦ་ཛྙཱ་དེ་བ་དང་། ཞུས་ཆེན་ གྱི་ ལོ་ ཙཱ་ བ་ བནྡེ་